Cea mai nouă şi mai modernă sală polivalentă din România a iscat probleme chiar în timpul unei competiţii europene de baschet.

A fost inundaţie la Cluj-Napoca, în timpul partidei de aseară dintre România şi Spania. Un robinet a cedat şi apa a umplut chiar sala amenajată pentru reporteri, aşa că incidentul nu a putut fi muşamalizat.

Angajaţii Sălii Polivalente au trecut repede la treabă. Cu mopuri şi tricouri ale competiţiei, au reuşit să usuce pardoseala.

Inundaţia s-a produs în ciuda faptului că primăria de la Cluj-Napoca a plătit 16 milioane de lei pentru modernizarea sălii, special ca să poată găzdui competiţia Eurobasket.

A fost o seară cu ghion şi pe terenul de joc: echipa noastră a pierdut meciul cu Spania.